शेखावत का कार्यकर्ताओं ने स्वागत किया
हाेटल से बकाया वसूली प्रकरण में तथ्य जुटाने के बाद ही किसी नतीजे पर पहुंचूंगा : शेखावत
नगरीयविकास मंत्री राजपालसिंह शेखावत ने कहा कि पिछले दिनों नगर निगम की ओर से एक हाेटल से बकाया वसूली की कार्रवाई में भाजपा नेताओं की दखल के बाद हुए हंगामे की वजह जानने के लिए सभी पक्षों से तथ्य जुटाने के बाद ही वे किसी नतीजे पर पहुंचेंगे। दो दिन की जोधपुर यात्रा पर आए शेखावत ने शनिवार को पत्रकारों से बातचीत में कहा कि इस मामले में निगम के अफसरों भाजपा के शीर्ष नेताओं तथा वहां मौजूद कार्यकर्ताओं के साथ सभी पक्षों से बातचीत कर पूरे घटनाक्रम की जानकारी लेंगे। उसके बाद ही वे इस मामले में अपनी बात रखेंगे।
बकायावसूली जारी रहेगी
उन्होंनेकहा कि निगम अपनी बकाया वसूली करेगा और कार्रवाई भी होगी। इसमें किसी तरह का कोई इश्यू नहीं होना चाहिए। शेखावत ने पत्रकारों के दूसरे सवालों के जबाव नहीं दिए और कहा कि पूरी बातचीत रविवार को करूंगा।
पार्टीनेताओं से बंद कमरे में बातचीत
शेखावतसुबह जयपुर से ट्रेन में जोधपुर पहुंचे। इसके बाद सर्किट हाउस पहुंचे। यहां पार्टी पदाधिकारियों ने उनका स्वागत किया। इस दौरान नगरीय मंत्री शेखावत ने सांसद गजेंद्रसिंह शेखावत, विधायक सूर्यकांता व्यास भाजपा शहर जिलाध्यक्ष देवेंद्र जोशी और राज्यसभा सदस्य नारायण पंचारिया ने बंद कमरे में बातचीत की। उन्होंने होटल प्रकरण के दौरान हंगामे को लेकर चर्चा की। इस दौरान पार्टी नेताओं ने अपना पक्ष रखा और कहा कि निगम आयुक्त का व्यवहार अनुचित था, लेकिन मंत्री ने नेताओं से कहा कि हाथापाई जैसी नौबत आई, ये ठीक नहीं रहा। इस पर पार्टी नेताओं ने अपनी ओर से सफाई दी, लेकिन मंत्री ने हिदायत दी कि ऐसे मामलों में बातचीत और समझाइश से मामला निपटाना चाहिए, ताकी सभी पक्ष संतुष्ट रहे।
सर्किट हाउस में भाजपा कार्यकर्ताओं ने यूडीएच मंत्री शेखावत को तलवार भेंट कर उनका स्वागत किया।
बीजेपी के जनप्रतिनिधियों ने शेखावत से चर्चा की।
दो दिवसीय जोधपुर प्रवास पर आए नगरीय विकास मंत्री कार्यकर्ताओें से रूबरू हुए
hin_Deva hin_Deva hin_Deva hin_Deva hin_Deva hin_Deva hin_Deva hin_Deva awa_Deva hin_Deva